**Adatkezelési tájékoztató a 2022. évi népszámlálás lebonyolításában közreműködő számlálóbiztosok jelentkezéséhez**

**Adatkezelő adatai:**

**Név:** Tamási Polgármesteri Hivatal

**Székhely:** 7090 Tamási, Szabadság utca 46-48.

**Képviseletre jogosult neve:** Gulyásné dr. Könye Katalin, jegyző, népszámlálási felelős

**Adatkezelés célja:** A 2022. évi népszámlálás végrehajtása érdekében Tamási város területére vonatkozóan számlálóbiztosi hálózat létrehozása és számlálóbiztosok megbízása.

**Az adatkezelés jogalapja:** a 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés e) pont, vagyis az adatkezelés az adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges, tekintettel a 2021. évi népszámlálásról szóló 2018. évi CI. törvény 4. § (2) bekezdésére és a 362/2020. (VII.23.) Korm. rendelet 3. § (1) bekezdésére.

**Érintettek:** A 2022. évi népszámlálási feladatok Tamási város területén történő lefolytatása kapcsán az eljárásban érintett számlálóbiztos személyek.

**Kezelt adatok köre:** A számlálóbiztosok jelentkezéséhez szükséges jelentkezési lapon meghatározott természetes személyek személyazonosító adatai: név, születési név, születési idő, anyja neve, lakcím, bejelentett tartózkodási hely, telefonszám, e-mail cím, iskolai végzettség, gazdasági aktivitás, foglalkoztatási adatok, nyelvismeret, korábbi adatfelvételben való részvétel, aláírás.

**Az adatkezelés időtartama:** A számlálóbiztosi feladat ellátására kiválasztott érintett személyes adatai a feladat ellátásához szükséges megbízási szerződés megkötéséhez felhasználásra kerülnek, a kiválasztásra nem került érintettek adatai a kiválasztási eljárást követő 10 napon belül törlésre kerülnek. Tamási Város Jegyzője, mint a helyi népszámlálási felelős a kiválasztottak adatait a 2022. évi népszámlálás előkészítése és eredményes lefolytatása, valamint az azt követő pénzügyi elszámolás időtartama alatt kezeli. Ezt követően az önkormányzati hivatalok egységes irattári tervének kiadásáról szóló 78/2012. (XII. 28.) BM rendeletben meghatározottak szerint az irattárba történő helyezést követő 10 évig kezeli.

**Érintettek jogai:**

1. **tájékoztatáshoz való jog** – az érintett tájékoztatást kérhet arról, hogy a szervezet milyen adatait, milyen jogalapon, milyen adatkezelési cél miatt, milyen forrásból, mennyi ideig kezeli.
2. **személyes adataihoz való hozzáférés joga** – az érintett bármikor megkérdezheti az adatkezelőtől, hogy személyes adatainak kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon.
3. **személyes adatai helyesbítéséhez való jog** – az érintett a megadott elérhetőségeken keresztül kérheti bármely adatának módosítását.
4. **személyes adatainak törléséhez való jog** – az érintett kérheti adatainak törlését.
5. **adatkezelés korlátozásához való jog** – az érintett kérheti adatának zárolását. A zárolás addig tart, amíg a megjelölt indok szükségessé teszi az adatok tárolását. Ezt haladéktalanul, de legfeljebb 30 napon belül meg kell tenni és a megadott elérhetőségre tájékoztatást kell küldeni.
6. **tiltakozáshoz való jog** – az érintett tiltakozhat az adatkezelés ellen. A tiltakozást a kérelem benyújtásától számított legrövidebb időn belül, de legfeljebb 15 napon belül meg kell vizsgálni, annak megalapozottsága kérdésében döntést kell hozni és a döntésről a megadott elérhetőségre tájékoztatást kell küldeni.
7. **jogorvoslathoz való jog** – az érintett jogainak megsértése esetén az Adatkezelőhöz vagy a Nemzeti Adatvédelmi és Információszabadság Hatósághoz vagy bírósághoz fordulhat.

**További jogorvoslati lehetőségek:**

Nemzeti Adatvédelmi és Információszabadság Hatóság (NAIH)

(1055 Budapest, Falk Miksa u. 9-11.)

Honlap: [www.naih.hu](http://www.naih.hu)

Tel: +36-1-391-1400